Jharkhand Assembly Election 2019 विधानसभा चुनाव के लिए जदयू ने अपने तीन अन्य उम्मीदवारों की घोषणा शनिवार को कर दी। पार्टी महासचिव श्रवण कुमार ने इसकी जानकारी देते हुए कहा कि बोकारो से अशोक चौधरी, बाघमारा से सुभाष राय तथा इचागढ़ से शैलेंद्र महतो को टिकट दिया गया है। पार्टी शेष अन्य सीटों पर भी उम्मीदवार देने की तैयारी कर रही है।
अरुण उरांव बने एसटी मोर्चा के उपाध्यक्ष
अरुण उरांव को भाजपा एसटी मोर्चा का उपाध्यक्ष बनाया गया है। झारखंड प्रदेश भाजपा अध्यक्ष लक्ष्मण गिलुआ ने अरुण उरांव को अनुसूचित जनजाति मोर्चा के राष्ट्रीय उपाध्यक्ष मनोनीत होने पर बधाई दी है। लक्ष्मण ने कहा कि उरांव के योग्यता एवं अनुभव से मोर्चा को नई ऊर्जा मिलेगी। उरांव को प्रदेश उपाध्यक्ष हेमलाल मुर्मू, समीर उरांव, आदित्य साहू, प्रदीप वर्मा, प्रिया सिंह, प्रणव वर्मा, सत्येंद्र तिवारी आदि ने भी बधाई दी है।